**KLAIPĖDOS MIESTO NEVYRIAUSYBINIŲ ORGANIZACIJŲ TARYBOS POSĖDŽIO PROTOKOLAS**

2022-04-04 Nr. TAR1-67

Klaipėda

Posėdis įvyko 2022-04-01.

Posėdžio pirmininkas Jaroslav Dvorak.

Posėdžio sekretorė Jurgita Šekštėnienė.

Dalyvauja: Asta Česnauskienė, Jurgita Drąsutytė, Renaldas Kulikauskas, Saulius Liekis, Tomas Meškinis, Deividas Petrolevičius, Vidmantas Plečkaitis, Agnė Zabrynaitė, Aistė Valadkienė, Laima Juknienė.

Svečiai: Socialinės paramos skyriaus vyr. specialistė Idilija Valužytė.

DARBOTVARKĖ:

1. Dėl atstovo delegavimo Nevyriausybinių organizacijų tarybos atstovo dalyvauti Klaipėdos miesto savivaldybės 2022-2024 m. Užimtumo didinimo programos Komisijoje.
2. Dėl savanorių apdovanojimo nominacijų/kriterijų
3. Dėl Klaipėdos m. tarybos sprendimų projektų aktualiais NVO klausimais peržiūra.
4. Kiti klausimai.

1. SVARSTYTA. Nevyriausybinių organizacijų tarybos atstovo delegavimas į Klaipėdos miesto savivaldybės 2022-2024 m. Užimtumo didinimo programos Komisiją.

Pirmininkas informavo, Nevyriausybinių organizacijų tarybos - (toliau NVO) narius, kad įvyko klaida deleguojant komisijos narį į Klaipėdos miesto savivaldybės 2022-2024 m. Užimtumo didinimo programos Komisiją. Buvo deleguota tarybos narė Vaida Raugelė tačiau pagal tvarkos aprašą reikia nario iš nevyriausybinės organizacijos, todėl siūlymas protokolinis nebegalioja 2022-03-14 TAR1-47.

Idilija Valužytė supažindino NVO tarybos narius su esama situacija ir informavo, kad šiuo metu nebereikia deleguoti atstovo, nes yra daug norinčių ir šis klausimas perduotas svarstyti į Sveikatos ir Socialinių reikalų komitetą, kur jie ir išrinks NVO atstovą į Klaipėdos miesto savivaldybės 2022-2024 m. Užimtumo didinimo programos Komisiją. Pasiteiravo ar nėra prieštaraujančių NVO tarybos narių šiam siūlymui, kad Sveikatos ir socialių reikalų komitetas deleguotų komisijos narį.

NUTARTA:

Bendru sutarimu pritarta šiam siūlymui.

2. SVARSTYTA. Savanorių apdovanojimų nominacijų/kriterijų.

Pirmininkas pristatė antrą klausimą, vyko diskusija, kaip tiksliai įvardinti pagrindines nominacijas, specifines nominacijas, kaip įvardinti nominacijas dėl atliktos veiklos, savanorystės trukmė (funkcijos) ir t.t. labai svarbu, kad atitiktų kriterijus. (Priedas 1).

R. Kulikauskas pasisakė, kad pirmiausia reiktų kreiptis į Administraciją dėl finansavimo, kad būtų aišku, kiek skirta lėšų ir kokio renginio galima tikėtis.

D. Petrolevičius pasisakė, kad šiuo metu lėšų tikrai nėra numatytų, tačiau liepos mėnesį bus peržiūrimas biudžetas, tad jei nurodžius rašte poreikį (siūlymą) nuo NVO tarybos Administracijai atsirastų lėšos, nes Savanorystės diena metų gale gruodžio 5 d. tikrai užtektų laiko pasiruošti. Atkreipiant dėmesį į tai jog Jaunimo apdovanojimams buvo skirta apie 6000,00 Eur. būtų prasminga prašyti tokios pat sumos.

Vyko diskusija.

NUTARTA:

Paruošti raštą Klaipėdos miesto savivaldybės administracijai su prašymu nuo NVO tarybos skirti lėšų Savanorių apdovanojimams. Prašoma suma 6000.00 Eur.

3. SVARSTYTA. Klaipėdos m. tarybos sprendimų projektų aktualiais NVO klausimais peržiūra.

Pirmininkas paklausė tarybos narių ar peržiūrėjo Klaipėdos miesto sprendimo projektus, jei taip paprašė pasisakyti kas turi kokių pastabų ar pastebėjimų, niekas iš tarybos nepasisakė šiuo klausimu. Pirmininkas pasisakė, peržiūrėjus projekto sprendimą dėl Gyventojų iniciatyvų, skirtų gyvenamajai aplinkai gerinti, projektų idėjų atrankos ir finansavimo tvarkos aprašą, patvirtintą Klaipėdos miesto savivaldybės tarybos 2020 m. liepos 30 d. sprendimu Nr. T2‑194 „Dėl Gyventojų iniciatyvų, skirtų gyvenamajai aplinkai gerinti, projektų idėjų atrankos ir finansavimo tvarkos aprašo patvirtinimo“, kilo tokia mintis, siūlymas šiam tvarkos aprašui įtraukti gyventojų apklausą.

Pirmininkas išsakė savo nuomonę, kad turėtų būti įtraukta gyventojų grįžtamojo ryšio apklausa prie tvarkos aprašo juk svarbi gyventojų nuomonė, naudinga visiems miesto gyventojams, jų siūlymai bei pastabos į kurias galėtų atsižvelgti Administracija, tokia praktika labai populiari užsienio valstybėse. Taip pat pasiūlė pasidalinti apklausos klausimais su Administracija, pakoregavus klausimus pritaikius klausimyną būtų paprasčiau ir greičiau įgyvendintas šis siūlymas.

R. Kulikauskas pritarė šiai minčiai, suderinus visus klausimus liktų tik paviešinti informaciją Savivaldybės tinklapyje. Anketą reikėtų skelbti [www.klaipeda.lt](http://www.klaipeda.lt) svetainėje. Vyko diskusija.

NUTARTA.

Siūlymas nuo NVO tarybos įtraukti į Gyventojų iniciatyvų, skirtų gyvenamajai aplinkai gerinti, projektų idėjų atrankos ir finansavimo tvarkos aprašą, patvirtintą Klaipėdos miesto savivaldybės tarybos 2020 m. liepos 30 d. sprendimu Nr. T2‑194 „Dėl Gyventojų iniciatyvų, skirtų gyvenamajai aplinkai gerinti, projektų idėjų atrankos ir finansavimo tvarkos aprašo patvirtinimo“, tvarkos aprašą Klaipėdos miesto gyventojų grįžtamojo ryšio anketinę apklausą.

1. SVARSTYTA. Kiti klausimai.

Pirmininkas pasidžiaugė, kad jau sukurta Facebook paskyra <https://www.facebook.com/groups/435632211650726> nuo šiuos galės NVO dalintis informacija, bendradarbiauti, teikti siūlymus ir t.t.

Taip pat pasiteiravo, kada planuojamas kitas NVO posėdis. Dauguma pritarė siūlomai datai gegužės 13 dienai 14:00val.

NUTARTA.

Kitas NVO tarybos posėdis vyks 2022-05-13, 14:00 val.

Posėdžio pirmininkas Jaroslav Dvorak

Posėdžio sekretorė Jurgita Šekštėnienė